রুম (২০১৫-এর চলচ্চিত্র)

রুম লেনি আব্রাহামসন পরিচালিত এবং এমা ডনাহিউর ২০১০ সালের একই নামের উপন্যাসের উপর ভিত্তি করে রচিত ২০১৫ সালের একটি স্বাধীন নাটকীয় চলচ্চিত্র। এর শ্রেষ্ঠাংশে সাত বছর যাবৎ বন্দীদশায় জীবন কাটানো এক নারী চরিত্রে ব্রি লারসন এবং নিজের মায়ের বন্দীদশায় জন্মগ্রহণ করা এবং "রুম" থেকে পালানোর মাধ্যমে প্রথমবারের মত বাইরের জগতের সাথে পরিচিত হওয়া তার পাঁচ বছর বয়সী সন্তান জ্যাক চরিত্রে জ্যাকব ট্রেম্বলে অভিনয় করেছেন। এছাড়াও চলচ্চিত্রটির অন্যান্য ভুমিকায় জোন অ্যালেন, শন ব্রিজার্স, এবং উইলিয়াম এইচ. মেসিকে দেখা যায়। কানাডা, আয়ারল্যান্ড, যুক্তরাজ্য ও যুক্তরাষ্ট্রের যৌথ প্রযোজনার চলচ্চিত্রটির দৃশ্যধারণ হয়েছিল টরেন্টোতে। এজন্য সেখানকার পাইনউড টরেন্টো স্টুডিওজে চলচ্চিত্রটির নামে একটি সেট তৈরী করা হয়েছিল। দৃশ্যধারণকারী ব্যক্তিদের প্রবেশের সুবিধার্থে সেটের প্রতিটি অংশ স্থানান্তরযোগ্য করে নির্মাণ করা হয়েছিল। নিজের অভিনয় আরও ভালোভাবে ফুটিয়ে তোলার জন্য লারসন মানসিক আঘাত ও শারিরিক অপুষ্টি নিয়ে গবেষণা করেছিলেন। রুম ২০১৫ সালের ৪ঠা সেপ্টেম্বর টেলুরাইড চলচ্চিত্র উৎসবে প্রদর্শিত হয় এবং পরে এটি ২০১৫ টরন্টো আন্তর্জাতিক চলচ্চিত্র উৎসবেও প্রদর্শিত হয়, সেখানে এটি পিপলস চয়েস এ্যাওয়ার্ড অর্জন করেছিল। চলচ্চিত্রটি ২০১৫ সালের ২৩ অক্টোবর এলিভেশন পিকচার্সের মাধ্যমে কানাডায় এবং স্টুডিও ক্যানালের মাধ্যমে ২০১৬ সালের ১৫ই জানুয়ারি যুক্তরাজ্য ও আয়ারল্যান্ডের প্রেক্ষাগৃহে মুক্তি দেওয়া হয়। ১৬ অক্টোবর ২০১৫ সালে এ২৪ এর মাধ্যমে চলচ্চিত্রটি যুক্তরাষ্ট্রে সীমিতভাবে মুক্তি দেওয়া হয়েছিল। গল্প এবং এতে লারসন ও ট্রেম্বলের অভিনয়ের জন্য প্রশংসা পাওয়া $১৩ মিলিয়ন মার্কিন ডলারের চলচ্চিত্রটি মোট $৩৬ মিলিয়ন মার্কিন ডলার আয় করেছিল। বছরের অন্যতম সেরা চলচ্চিত্র হিসেবে আখ্যায়িত রুম বহু পুরস্কার ও মনোনয়ন অর্জন করেছিল। ৮৮তম একাডেমি পুরস্কার অনুষ্ঠানে লারসনের অভিনয়ের জন্য সেরা অভিনেত্রীর পুরস্কার অর্জনের পাশাপাশি সেরা চলচ্চিত্রসহ চারটি বিভাগে মনোনয়ন পেয়েছিল। এছাড়াও এটি সেরা চলচ্চিত্রসহ নয়টি কানাডীয় স্ক্রিণ পুরস্কার এবং সেরা চলচ্চিত্রসহ সাতটি আইরিশ চলচ্চিত্র ও টেলিভিশন পুরস্কার অর্জন করেছিল। লারসন সেরা অভিনেত্রী বিভাগে বাফটা পুরস্কারও জিতেছিলেন। অ্যাকরন, ওহহাইওতে, ২৪ বছর বয়সী জয় নিউসাম এবং তার ৫ বছরের সন্তান জ্যাক একটি ঝুপড়ি ঘরে বাস করে, যেটিকে তারা "রুম" বলে। সেখানে তারা শুধুমাত্র একটি বিছানা, বাথরুম, বাথটাব, টেলিভিশন, এবং একটি অসম্পূর্ণ রান্নাঘর ব্যবহার করে। একটিমাত্র জানালা দিয়ে ঘরে সূর্যের আলো প্রবেশ করে। তারা জ্যাকের জৈবিক পিতার কাছে বন্দি, যাকে তারা "ওল্ড নিক" বলে ডাকে। সে জয়কে সাতবছর পূর্বে অপহরণ করেছিল এবং জ্যাক যখন আলমারিতে ঘুমায় তখন সে জয়কে নিয়মিতভাবে ধর্ষণ করে। হতাশা ও অপুষ্টিতে ভোগার পরও জয় তার নিজের সন্তান জ্যাকের জন্য আশাবাদী থাকার চেষ্টা করে। সে জ্যাককে বিশ্বাস করতে দেয় যে, শুধুমাত্র "রুম" ও এর আসবাবগুলোই বাস্তব এবং বাকী জগতের অস্তিত্ব শুধু টেলিভিশনের মধ্যেই সীমাবদ্ধ। ওল্ড নিক জয়কে বলে যে, সে তার চাকরি হারিয়েছে এবং হুমকি দেয় সে হয়তো ভবিষ্যতে তাদের অতিপ্রয়োজনীয় জিনিসপত্রের যোগান দিতে পারবেনা। ঐ রাতে, যখন ওল্ড নিক জয়ের সাথে বিছানায় ঘুমিয়ে ছিল তখন জ্যাক কৌতূহলবশত আলমারি থেকে বেরিয়ে আসে। জয় জেগে যায় এবং জ্যাকের সামনে তাদের অন্তরঙ্গতা দেখে আতঙ্কিত হয়ে ঘুমন্ত ওল্ড নিককে চড় মেরে সরিয়ে দেয়। এর শাস্তি হিসেবে ওল্ড নিক তাদের ঘরের তাপ ও বিদ্যুৎ সংযোগ বিচ্ছিন্ন করে দেয়। জয় জ্যাককে বাইরের জগতের কথা বলে দেওয়ার সিদ্ধান্ত নেয়। বাস্তব জগতের কথায় জ্যাকের প্রতিক্রিয়া ছিল অবিশ্বাস ও কৌতূহল মিশ্রিত। ওল্ড নিক জ্যাককে হাসপাতালে নিয়ে গেলে সেখানে জ্যাক তাদের মুক্তির জন্য কারও কাছে সাহায্য চাইতে পারে এই আশায় জয় জ্যাকের অসুস্থ হওয়ার নাটক সাজায়। কিন্তু ওল্ড নিক জানায় সে পরেরদিন অ্যান্টিবায়োটিক নিয়ে আসবে। জয় জ্যাককে মরে যাওয়ার অভিনয় করতে বলে তাকে একটি মাদুরে মুড়িয়ে ফেলে এবং আশা করে যে, এর ফলে ওল্ড নিক তাকে "রুম" থেকে বের করবে। এবার তার কৌশল সফল হয় এবং ওল্ড নিক জ্যাককে তার পিকআপ ভ্যানের পেছনে তুলে তা একটি আবাসিক এলাকার মধ্য দিয়ে চালিয়ে নিয়ে যায়। এদিকে বাস্তব জগতের সাথে প্রথমবার পরিচিত হয়ে জ্যাক স্তব্ধ হয়ে যায়। সে ট্রাক থেকে লাফ দিয়ে এক পথচারির দৃষ্টি আকর্ষণে সমর্থ হয়। পুলিশ এসে তাকে উদ্ধার করে। তারা জয়কেও খুজে পায় এবং তাকে ও জ্যাককে হাসপাতালে নিয়ে যায় আর ওল্ড নিককে গ্রেপ্তার ও আটক করা হয়। পরিবারের সাথে পুনরায় মিলিত হয়ে, জয় জানতে পারে তার বাবা-মায়ের মধ্যে বিচ্ছেদ হয়ে গিয়েছে এবং তার মায়ের এখন লিও নামের একজন নতুন সঙ্গী রয়েছে। সে জ্যাককে নিয়ে তার শৈশবে বাস করা বাড়িতে ফিরে যায়। সেখানে এখন তার মা ও লিও বাস করে। তার বাবা জ্যাককে নাতি হিসেবে মেনে নিতে চায় না এবং বাড়ি থেকে বেরিয়ে যায়। বাস্তবের বড় জগতের সাথে জ্যাক নিজেকে মানিয়ে নিতে ভীষণ সমস্যা হয়। সে শুধু তার মায়ের সাথে কথা বলে এবং পুনরায় "রুমে" ফিরে যাওয়ার ইচ্ছা প্রকাশ করে। জয়ও রাগ ও হতাশায় ভোগে আর সে জ্যাকের "বাস্তব" জিনিসগুলোর সাথে সংযোগহীনতা নিয়ে চিন্তিত। পরিবারের আইনজীবীর পরামর্শে জয় টেলিভিশনে সাক্ষাৎকার দিতে রাজি হয়। কিন্তু উপস্থাপিকা ওল্ড নিকের জ্যাককে হাসপাতালে নিয়ে যাওয়ার ব্যাপারে প্রশ্ন করার পরিবর্তে জ্যাককে রেখে দেওয়ায় তার নিজের সিদ্ধান্ত নিয়ে প্রশ্ন করলে সে বিব্রত হয়ে পড়ে। অপরাধবোধ থেকে জয় আত্মহত্যার চেষ্টা করে। জ্যাক তাকে বাথরুমে অচেতন অবস্থায় খুঁজে পায় এবং তাকে হাসপাতালে ভর্তি করানো হয়। জ্যাকের তার মায়ের কথা মনে পড়ে। কিন্তু এখন সে নতুন জীবনের সাথে মানিয়ে নিতে শুরু করেছে। সে তার নতুন পরিবারের সাথে সম্পর্ক গড়ে তুলেছে, লিওর কুকুর শেমাসের সাথে সখ্যতা এবং তার সমবয়সী এক ছেলের সাথে বন্ধুত্ব করেছে। সে বিশ্বাস করে তার লম্বা চুল জয়কে সুস্থ হওয়ার জন্য শক্তি যোগাবে। এজন্য সে তার দাদীর সাহায্যে নিজের চুল কাটে যাতে সে তার মায়ের কাছে এগুলো পাঠাতে পারে। জয় সুস্থ হয়ে বাড়ি ফিরে জ্যাকের কাছে ক্ষমা চায় এবং পাশে থাকার জন্য তাকে ধন্যবাদ জানায়। জ্যাকের অনুরোধে তারা শেষবারের জন্য পুলিশি পাহারায় "রুমে" যায়। জ্যাক বিভ্রান্ত। তার মনে হয় এটি আগের থেকে অনেক বেশি ছোট হয়ে গেছে। এখন দরজা খোলা অবস্থায় জায়গাটিকে অন্যরকম বলে মনে হচ্ছে। সে এবং জয় "রুমকে" বিদায় জানায় এবং সেখান থেকে বেরিয়ে যায়। জ্যাকব ট্রেম্বলে - জ্যাক নিউসাম ব্রি লারসন - জয় "মা" নিউসাম জোন অ্যালেন - ন্যান্সি নিউসাম উইলিয়াম এইচ মেসি - রবার্ট নিউসাম শন ব্রিজার্স - বৃদ্ধ নিক টম ম্যাকক্যামাস - লিও আমান্ডা ব্রাগ‌ - অফিসার পার্কার জো পিনগু - অফিসার গ্রাভোস্কি ক্যাস অ্যানভার - ড. মিত্তাল ওয়েন্ডি ক্রিসান - টক শো উপস্থাপিকা এমা ডনাহিউ রুম উপন্যাসের রচয়িতা, যেটির উপর ভিত্তি করে রুম চলচ্চিত্র নির্মিত হয়েছে। এছাড়া ২০১০ সালে উপন্যাসটি প্রকাশিত হওয়ার পূর্বেই তিনি চলচ্চিত্রটির চিত্রনাট্য রচনা করেছিলেন। তার মতে তিনি নিশ্চিত ছিলেন যে, উপন্যাসটির গল্পের গঠনের কারণে এটিকে ভিত্তি করে চলচ্চিত্র নির্মান সম্ভব এবং এই বিষয়ে তিনি বহু চলচ্চিত্র নির্মাতা থেকে প্রস্তাবনা পান, যেগুলো তিনি সৃজনী কারণে প্রত্যাখ্যান করেছিলেন। উপন্যাসটি পড়ার পর চলচ্চিত্র পরিচালক লেনি আব্রাহামসন উপন্যাসটি নিয়ে চলচ্চিত্র নির্মাণের সম্ভাবনার কথা জানিয়ে এমা ডনাহিউকে ১০ পৃষ্ঠার একটি চিঠি প্রেরণ করেছিলেন, এটা না জেনেই যে, লেখিকা ইতমধ্যেই এর চিত্রনাট্য রচনা করে ফেলেছেন। ডনাহিউ আব্রাহামসনের এই প্রস্তাব গ্রহণ করেন। ২০১২ সালে, তারা দুজনে লন্ডন, অন্টারিওতে ডনাহিউর বাড়িতে এক সপ্তাহ ধরে চিত্রনাট্য পুনঃমূল্যায়ন করতে থাকেন। ডনাহিউ চলচ্চিত্র নির্মানে গুরুত্বপূর্ণ সিদ্ধান্ত গ্রহণসহ নির্বাহী প্রযোজকের দায়িত্ব পালন করেছেন। আব্রাহামসন কানাডা থেকে চলচ্চিত্রটির জন্য তহবিল গঠনের ক্ষেত্রে ডনাহিউকে কৃতিত্ব দেন, যিনি ওখানকার একজন নাগরিক। ডনাহিউ টরন্টোতে চলচ্চিত্রের দৃশ্য ধারনের প্রস্তাব দেন, কারণ সেখানে যুক্তরাষ্ট্রের মতই দৃশ্যপট পাওয়া যাবে। কানাডীয় প্রযোজক ডেবিড গ্রস তার আইরিশ সহযোগী প্রযোজককে কানাডায় লম্বা কর্ম পরিকল্পনা এবং অধিক অর্থায়নের কথা বলে যুক্তরাষ্ট্রের পরিবর্তে কানাডায় দৃশ্যধারনের জন্য রাজি করিয়েছিলেন। এমা ওয়াটসন, রুনি মেয়ারা, শাইলিন উডলি এবং মিয়া ওয়াসিকোসকার কথা জয় চরিত্রে অভিনয়ের জন্য বিবেচনা করা হয়েছিল। ব্রি লারসনকে আব্রাহামসনের এক সহযোগী শর্ট টার্ম টুয়েল্ভে দেখার পর তাকে এই চরিত্রের জন্য নির্বাচন করা হয়। জয় চরিত্রে অভিনয়ের জন্য লারসন ট্রমা বিশেষজ্ঞ ও পুষ্টিবিজ্ঞানীর সাথে পরামর্শ করেছিলেন এবং চরিত্রটিকে ভালোভাবে ফুটিয়ে তোলার জন্য তিনি কঠোরভাবে খাদ্যাভাস নিয়ন্ত্রণ করতেন এবং সূর্যালোক এড়িয়ে চলতেন। তিনি প্রায় একমাস নিজেকে গৃহবন্দী করে রেখেছিলেন। লারসন বলেছিলেন তিনি চলচ্চিত্রটিকে অপরাধমূলক গল্প হিসেবে কম এবং অনেকবেশি "ভালবাসা আর স্বাধীনতা ও অধ্যবসায়ের গল্প" হিসেবে দেখেছিলেন। ভ্যানকোভার থেকে সাত বছরের জ্যাকব ট্রেম্বলেকে জ্যাক চরিত্রে অভিনয়ের জন্য নির্বাচন করার পূর্বে চলচ্চিত্র নির্মাতাগণ ডজনখানেকের মত শিশু অভিনেতার কথা বিবেচনা করেছিলেন। ট্রেম্বলে বলেছিলেন, তার ভূমিকা কঠিন ছিলনা, "কারণ আমি একজন সুখী শিশু চরিত্রে অভিনয় করছিলাম" রুমের কঠোর পরিবেশ সম্বন্ধে অসেচেতন থেকে। পুরো চিত্রনাট্য পড়ার জন্য সে খুব ছোট হওয়ায় একের পর এক করে প্রত্যেকটি দৃশ্য তার কাছে বর্ণনা করা হয়েছিল। চলচ্চিত্রটিতে ট্রেম্বলে মানুষের আসল চুলের তৈরী পরচুলা পরেছিলেন। ন্যান্সি চরিত্রে অভিনয় করা জোয়ান এ্যালেনের ভাষ্যমতে চলচ্চিত্রের দৃশ্যধারণের পূর্বে "নিজেদের মধ্যে দৃঢ় ও ঘনিষ্ট সম্পর্ক তৈরীর জন্য" লারসন এবং ট্রেম্বলে তিন সপ্তাহের বেশি সময় ধরে একসাথে সময় কাটাতেন। এ্যালেন টরন্টোতে পরে পৌঁছে ট্রেম্বলের সাথে দেখা করেছিলেন। তিনি বলেন, "কিন্তু আমরা চাইনি সে আমার সাথে খুব বেশি ঘনিষ্ট হোক কারণ গল্পে সেরকম বলা হয়নি" নিজের চরিত্রে অভিনয়ের প্রস্তুতির জন্য এ্যালেন বাস্তবে অপহৃত শিশুর মায়েদের সাথে কথা বলেননি। বরং তিনি তার নিজের অভিজ্ঞতার দিকে দৃষ্টিপাত করেছিলেন। এক্ষেত্রে তিনি বলেন, "আমার কন্যাসন্তান যখন ছোট ছিল একটি বিপণী বিতানে আমি চারপাশে তাকিয়ে মুহুর্তের জন্য তাকে সেখানে দেখতে পাইনি।" কানাডীয় অভিনেতা টম ম্যাককেমাস লিও চরিত্রে অভিনয়ের পূর্বে ওল্ড নিকের ভূমিকায় অভিনয়ের জন্য অডিশন দিয়েছিলেন। ট্রেম্বলের মধ্যে আসল অনুভূতি তৈরীর জন্য পরিচালক আব্রাহামসন শুধুমাত্র একটি সেট ব্যবহার করেছিলেন। সেটটি পাইনউড স্টুডিওসের একটি সাউন্ডস্টেজের ওপর নির্মিত হয়েছিল, এবং এটি ছিল ১১ ফু × ১১ ফু (৩.৪ মি × ৩.৪ মি) মাপের। মন্ট্রিয়েল প্রোডাকশন ডিজাইনার ইথান টবম্যান তার এই পরকল্পনার ঘোষণা দিয়েছিলেন যে, "রুমের প্রতি বর্গ ইঞ্চির একটি পেছনের গল্প থাকা দরকার" ছোট জায়গাটিতে কর্মী ও যন্ত্রপাতির স্থানসংকুলানের জন্য তিনি সেটের প্রতিটি অংশকে স্থানান্তরযোগ্য করে নির্মাণ করেছিলেন। আব্রাহামসন ও চিত্রনাট্যকার ড্যানি কোহেন চেয়েছিলেন ক্যামেরাগুলো সেটের ভেতরে রেখে দৃশ্যধারণ করা হোক, ক্যামেরার বাকি অংশ বাইরে থাকলেও লেন্স সবসময় রুমের অভ্যন্তরে ছিল। একই সময় সেটের মধ্যে লারসন এবং ট্রেম্বলের সাথে প্রায় আটজন ক্যামেরাম্যান থাকতেন। যেহেতু রুমের বাইরের দৃশ্যধারণ সেটের মধ্যে দৃশ্যধারণের পরে হয়েছিল, তাই সবাই সেটের স্বল্প পরিসর থেকে বের হওয়ার জন্য ভীষণ আগ্রহী ছিলেন, এই আশায় যে, চলচ্চিত্রের বাকি অংশের দৃশ্যধারণ আরও সহজ হবে। যদিও তারা টরন্টোতে সেটের বাইরে কাজ করতে গিয়ে ঠান্ডা আবহাওয়া, ট্রাফিক এবং ভীড়ের জন্য সমস্যার সম্মুখীন হয়েছিলেন। কোহেন মন্তব্য করেছিলেন যে, চূড়ান্ত দৃশ্যধারণের জন্য সেটে ফিরে আসার পর এটি সকলের কাছে আগের থেকেও ছোট মনে হচ্ছিল। কোহেন একটি রেড এপিক ড্রাগন ক্যামেরায় প্যানাভিশন লেন্স ব্যবহার করেছিলেন। সম্পাদক নাথান নুজেন্ট চলচ্চিত্রটিতে সেকেন্ড-ইউনিট পরিচালকের দায়িত্ব পালন করেছিলেন। তিনি রুমে তার সম্পাদনার সময় অভিনয়কে সম্পূর্ণ ও সরল রাখার চেষ্টা করেছিলেন। নির্দিষ্ট লাইনে ট্রেম্বলে যাতে তার অভিনয়ে বৈচিত্র আনতে সক্ষম হয়, এজন্য ট্রেম্বলের জন্য একই দৃশ্যের জন্য একাধিক শট গ্রহণ করা হত, তাই আব্রাহামসন ও নুজেন্টকে সম্পাদনার ক্ষেত্রে এই বিভিন্ন দৃশ্যের সমন্বয় করতে হয়েছিল। চলচ্চিত্রটি নির্মাণের পুর্বে এ২৪ যুক্তরাষ্ট্রে এর পরিবেশনা স্বত্ত্ব অর্জন করে। ৪ সেপ্টেম্বর ২০১৫ সালে টেলুরাইড চলচ্চিত্র উৎসবে রুম চলচ্চিত্রের উদ্বোধনী প্রদর্শনী হয়। এছাড়াও এটি ২০১৫ টরন্টো আন্তর্জাতিক চলচ্চিত্র উৎসবে বিশেষ উপস্থাপনা বিভাগে এবং ২০১৫ সালের ১১ অক্টোবর বিএফআই লন্ডন চলচ্চিত্র উৎসবে প্রদর্শিত হয়। ১৫ অক্টোবর ২০১৫ সাল থেকে চলচ্চিত্রটি সীমিত পরিসরে মুক্তি দেওয়া হয়। রুম স্টুডিওক্যানালের পরিবেশনায় ১৫ জানুয়ারি ২০১৬ সালে যুক্তরাজ্যে মুক্তি দেওয়া হয়। ২০১৬ সালের ২২ জানুয়ারি থেকে চলচ্চিত্রটি বৃহৎ পরিসরে মুক্তি দেওয়া হয়। ২০১৬ সালের ১লা মার্চ লায়নসগেট যুক্তরাষ্ট্রে চলচ্চিত্রটি ডিভিডি ও ব্লু-রে আকারে প্রকাশ করে। এটি যুক্তরাজ্য ও আয়ারল্যান্ডে ডিভিডি ও ব্লু-রে আকারে প্রকাশ করা হয় ২০১৬ সালের মে মাসে। যুক্তরাষ্ট্রে মুক্তির পর ১১-১৩ ডিসেম্বর পর্যন্ত রুম সর্বমোট ১৯৮টি প্রেক্ষাগৃহে মুক্তি পায় এবং এর একাডেমি এ্যাওয়ার্ড মনোনয়ন ঘোষণার পূর্বে চলচ্চিত্রটি প্রেক্ষাগৃহগুলো থেকে মোট $৫১,৬৬,৭২৪ মার্কিন ডলার আয় করে, যা একে বিগত বছরগুলোতে সেরা চলচ্চিত্র বিভাগে মনোনিত চলচ্চিত্রগুলোর মধ্যে সর্বনিম্ন আয় করা চলচ্চিত্র করেছিল। যদিও মনোনয়নগুলো বক্স অফিসে চলচ্চিত্রটির আয় বৃদ্ধিতে সহায়তা করেছিল, এবং ১৫ জানুয়ারি আয়ারল্যান্ড প্রজাতন্ত্রে মুক্তির পর প্রাথমিকয়ভাবে ৫০টি প্রেক্ষাগৃহে এটি €২,০০,০০০ ইউরো আয় করেছিল। আয়ারল্যান্ডে মুক্তির একমাস পর দেশব্যাপী এটি €১ মিলিয়ন ইউরোর অধিক অর্থ উপার্জন করে। ২৪ এপ্রিল তারিখের হিসাব অনুযায়ী $১৩ মিলিয়ন মার্কিন ডলার বাজেটের চলচ্চিত্রটি উত্তর আমেরিকায় $১৪.৭ মিলিয়ন এবং অন্যান্য অঞ্চলে $২০.৭ মিলিয়ন ডলারসহ বিশ্বব্যাপী সর্বমোট ৩৪.৪ মিলিয়ন মার্কিন ডলার আয় করে। রুম ব্যাপক সমালোচক প্রশংসা অর্জন করেছিল। সামষ্টিক পর্যালোচক ওয়েবসাইট রটেন টমেটোস চলচ্চিত্রটিকে ২৯৩টি পর্যালোচনার ভিত্তিতে ৮.৪/১০ গড়ের সাথে ৯৪% পর্যালোকের চলচ্চিত্রটি পছন্দ হয়েছিল। সাইটটির সংখ্যাগরিষ্ঠ সমালোচকদের মতে,"ব্রি লারসন ও জ্যাকব ট্রেম্বলের অসাধারণ অভিনয়ের ফলে রুম এক অবিস্মরণীয় মর্মভেদী এবং অনস্বীকার্য ফলপ্রসূ অভিজ্ঞতার জন্ম দেয়। "সার্বজনিন প্রশংসা" নির্দেশ করে, মেটাক্রিটিক চলচ্চিত্রটিকে ৪৩ সমালোচকের পর্যালোচনার ভিত্তিতে ভারযুক্ত গড় ১০০ এর মধ্যে ৮৬ দিয়েছিল। মুক্তির পর থেকে রুম বহু পুরস্কার ও মনোনয়ন গ্রহণ করেছে। চলচ্চিত্রে অভিনয়ের জন্য ব্রি লারসন ন্যাশনাল বোর্ড অব রিভিউ, শিকাগো ফিল্ম ক্রিটিকস, এবং আরও অন্যান্য চলচ্চিত্র সমালোচনা সংগঠন থেকে সেরা অভিনেত্রীর পুরস্কার লাভ করেছেন। এছাড়াও লারসন সেরা অভিনেত্রী বিভাগে একাডেমি এ্যাওয়ার্ড, ক্রিটিকস চয়েস এ্যাওয়ার্ড, স্ক্রিন অ্যাক্টর্স গিল্ড, বাফটা এ্যাওয়ার্ড এবং গোল্ডেন গ্লোব এ্যাওয়ার্ডসহ বহু উল্লেখযোগ্য পুরস্কার অর্জন করেন। এমা ডনহিউর চিত্রনাট্য এবং জ্যাকব ট্রেম্বলের অভিনয় বিভিন্ন পুরস্কার অর্জন করে। ৮৮তম একাডেমি এ্যাওয়ার্ডে চলচ্চিত্রটি চারটি বিভাগে মনোনয়ন পেয়েছিল। প্রায় পঞ্চাশের অধিক সমালোচক ও প্রকাশনা রুমকে ২০১৫ সালের অন্যতম সেরা চলচ্চিত্রের স্বীকৃতি দিয়েছে। এছাড়াও রুম সেরা চলচ্চিত্র, সেরা পরিচালনা এবং প্রধান চরিত্রে সেরা অভিনেত্রীসহ মোট নয়টি বিভাগে কানাডীয়ান স্ক্রিন এ্যাওয়ার্ড অর্জন করেছিল। ১৩তম আইরিশ চলচ্চিত্র ও টেলিভিশন এ্যাওয়ার্ডে এটি সেরা চলচ্চিত্র, সেরা পরিচালক, সেরা চিত্রনাট্য এবং সেরা আন্তর্জাতিক অভিনেত্রীসহ মোট সাতটি বিভাগে পুরস্কার অর্জন করে। "ROOM"। ব্রিটিশ বোর্ড অব ফিল্ম ক্লাসিফিকেশন। নভেম্বর ৫, ২০১৫। ডিসেম্বর ২৪, ২০১৫ তারিখে মূল থেকে আর্কাইভ করা। সংগ্রহের তারিখ নভেম্বর ৫, ২০১৫।  "Canada, Ireland lay claim to Oscar nominees Room and Brooklyn"। সিবিসি নিউজ। ২৭ ফেব্রুয়ারি ২০১৬। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১৬।  কোইনি, কেভিন। "Room"। আইরিশ ফিল্ম ইন্সটিটিউট। আগস্ট ১৭, ২০১৬ তারিখে মূল থেকে আর্কাইভ করা। সংগ্রহের তারিখ জুলাই ২৩, ২০১৬।  দ্য কানাডিয়ান প্রেস (২১ সেপ্টেম্বর ২০১৫)। "TIFF 2015: Room wins People's Choice Award as festival wraps"। সিবিসি নিউজ। ৯ মে ২০১৬ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৬।  "Room BFI website"। ব্রিটিশ ফিল্ম ইন্সটিটিউশন। অক্টোবর ১, ২০১৭ তারিখে মূল থেকে আর্কাইভ করা। সংগ্রহের তারিখ অক্টোবর ১, ২০১৭।  "With indie films such as 'Brooklyn' and 'Room,' the creativity often begins with the financing"। লস এঞ্জেলেস টাইম। ডিসেম্বর ২৯, ২০১৫। জুলাই ১২, ২০১৬ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ২৩, ২০১৬।  "Room (2016)"। দ্য নাম্বারস। এপ্রিল ৫, ২০১৬ তারিখে মূল থেকে আর্কাইভ করা। সংগ্রহের তারিখ মার্চ ২৮, ২০১৬।  Nathoo, Zulekha (২৬ ফেব্রুয়ারি ২০১৬)। "Oscar-nominated Emma Donoghue wrote Room screenplay before book came out"। CBC News। ১২ জুন ২০১৬ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৬।  Medley, Mark (অক্টোবর ২২, ২০১৫)। "On set of the Room as Donoghue watches her novel come to filmic life"। The Globe and Mail। ডিসেম্বর ১৯, ২০১৬ তারিখে মূল থেকে আর্কাইভ করা। সংগ্রহের তারিখ জুলাই ২৬, ২০১৬।  Fear, David (নভেম্বর ১২, ২০১৫)। "'Room': How a Dark Indie Became 2015's Left-Field Oscar Contender"। Rolling Stone। আগস্ট ৩১, ২০১৭ তারিখে মূল থেকে আর্কাইভ করা। সংগ্রহের তারিখ জুলাই ২২, ২০১৬।  The Early Edition (সেপ্টেম্বর ২৮, ২০১৫)। "Emma Donoghue, author of bestseller Room, talks about turning her book into a film"। CBC News। আগস্ট ১৪, ২০১৬ তারিখে মূল থেকে আর্কাইভ করা। সংগ্রহের তারিখ জুলাই ২২, ২০১৬।  Wise, Damon (অক্টোবর ১৫, ২০১৫)। "'Room' Director Abrahamson Makes Unlikely Stories Accessible"। Variety। জুন ২৪, ২০১৭ তারিখে মূল থেকে আর্কাইভ করা। সংগ্রহের তারিখ জুলাই ২৩, ২০১৬।  Barlow, Helen (৩০ সেপ্টেম্বর ২০১৫)। "Emma Donoghue on the Room with a different view"। Irish Examiner। সংগ্রহের তারিখ ২৩ জুলাই ২০১৬।  Vlessing, Etan (সেপ্টেম্বর ১২, ২০১৫)। "TIFF: Why Canadian Co-Productions Thrive in Ontario"। The Hollywood Reporter। ফেব্রুয়ারি ২, ২০১৭ তারিখে মূল থেকে আর্কাইভ করা। সংগ্রহের তারিখ জানুয়ারি ২৩, ২০১৭।  Sandell, Laurie (জানুয়ারি ২০, ২০১৬)। "Brie Larson's 20-Year Climb to Overnight Stardom: I'm 'Totally Out of My Comfort Zone'"। The Hollywood Reporter। আগস্ট ২, ২০১৬ তারিখে মূল থেকে আর্কাইভ করা। সংগ্রহের তারিখ জুলাই ২৩, ২০১৬।  Bramesco, Charles। "Brie Larson on why Room is more "lovely" than "harrowing""। The A.V. Club। অক্টোবর ১৬, ২০১৫ তারিখে মূল থেকে আর্কাইভ করা। সংগ্রহের তারিখ অক্টোবর ১৪, ২০১৫।  Ahearn, Victoria (অক্টোবর ২১, ২০১৫)। "Brie Larson on 'Room' role, bonding with clever young co-star Jacob Tremblay"। CKWX। The Canadian Press। মার্চ ১৮, ২০১৭ তারিখে মূল থেকে আর্কাইভ করা। সংগ্রহের তারিখ মার্চ ১৭, ২০১৭।  "Room: Why Brie Larson stayed at home for a month"। বিবিসি নিউজ। সংগ্রহের তারিখ ১৪ জানুয়ারি ২০১৬।  Sumanac-Johnson, Deana (২৩ অক্টোবর ২০১৫)। "Room, starring Brie Larson and Jacob Tremblay, earns Oscar buzz despite dark subject matter"। CBC News। ২০ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৬।  Riley, Jenelle। "'Room's' Brie Larson, Joan Allen Praise Breakout Star Jacob Tremblay (VIDEO)"। Variety। ফেব্রুয়ারি ৫, ২০১৮ তারিখে মূল থেকে আর্কাইভ করা। সংগ্রহের তারিখ জুলাই ২২, ২০১৬।  McGahan, Michelle (ফেব্রুয়ারি ২৫, ২০১৬)। "Did Jacob Tremblay Wear A Wig In 'Room'? That Long Hair Was Very Convincing"। Bustle। জুলাই ৮, ২০১৬ তারিখে মূল থেকে আর্কাইভ করা। সংগ্রহের তারিখ জুলাই ২২, ২০১৬।  Freshwater, Lori (ডিসেম্বর ২০, ২০১৫)। "Joan Allen on 'Room'"। Los Angeles Review of Books। আগস্ট ১২, ২০১৬ তারিখে মূল থেকে আর্কাইভ করা। সংগ্রহের তারিখ জুলাই ২৩, ২০১৬।  Scott, Walter (ফেব্রুয়ারি ২৬, ২০১৬)। "Did Joan Allen Do Research for her Role in Room?"। Parade। আগস্ট ১৭, ২০১৬ তারিখে মূল থেকে আর্কাইভ করা। সংগ্রহের তারিখ জুলাই ২৯, ২০১৬।  "Four actors leave big impressions with small roles"। Los Angeles Times। ডিসেম্বর ২২, ২০১৫। আগস্ট ৯, ২০১৬ তারিখে মূল থেকে আর্কাইভ করা। সংগ্রহের তারিখ জুলাই ২৯, ২০১৬।  Tapley, Kristopher (নভেম্বর ১৯, ২০১৫)। "'Room': Creating a Whole World in a 10-Foot Space"। Variety। ফেব্রুয়ারি ৫, ২০১৮ তারিখে মূল থেকে আর্কাইভ করা। সংগ্রহের তারিখ জুলাই ২৭, ২০১৬।  Buxton, Ryan (ডিসেম্বর ১৮, ২০১৫)। "Why 'Room' Director Lenny Abrahamson Spent A Month Hiding In A Bathtub"। The Huffington Post। আগস্ট ২, ২০১৬ তারিখে মূল থেকে আর্কাইভ করা। সংগ্রহের তারিখ জুলাই ২২, ২০১৬।  Brunhuber, Kim (২৫ ফেব্রুয়ারি ২০১৬)। "Oscar-nominated Room required painstaking precision from cast and crew"। CBC News। ১২ জুন ২০১৬ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৬।  Bramesco, Charles (অক্টোবর ১৪, ২০১৫)। "Brie Larson on why Room is more 'lovely' than 'harrowing'"। The A.V. Club। অক্টোবর ১৬, ২০১৫ তারিখে মূল থেকে আর্কাইভ করা। সংগ্রহের তারিখ জুলাই ২৭, ২০১৬।  Lytal, Cristy (ডিসেম্বর ৩, ২০১৫)। "The cinematographer of 'The Danish Girl' and 'Room' details shooting such 'extreme opposites'"। Los Angeles Times। আগস্ট ১৭, ২০১৬ তারিখে মূল থেকে আর্কাইভ করা। সংগ্রহের তারিখ জুলাই ২৭, ২০১৬।  Murphy, Mekado (ডিসেম্বর ২৩, ২০১৫)। "Below the Line: Editing 'Room'"। The New York Times। জানুয়ারি ৩, ২০১৮ তারিখে মূল থেকে আর্কাইভ করা। সংগ্রহের তারিখ মে ৬, ২০১৭।  Grobar, Matt (ডিসেম্বর ৭, ২০১৫)। "Editor Nathan Nugent On 'Room': 'We Tried Not To Get In The Way Of The Great Performances'"। Deadline Hollywood। জুন ২১, ২০১৮ তারিখে মূল থেকে আর্কাইভ করা। সংগ্রহের তারিখ মে ৬, ২০১৭।  Ford, Rebecca (মে ১৮, ২০১৪)। "Cannes: Brie Larson Drama 'Room' Goes to A24 Films"। The Hollywood Reporter। জানুয়ারি ১৬, ২০১৫ তারিখে মূল থেকে আর্কাইভ করা। সংগ্রহের তারিখ নভেম্বর ১৭, ২০১৪।  "Lenny Abrahamson's ROOM to have world premiere at the Telluride Film Festival"। Elementpictures.ie। সেপ্টেম্বর ৪, ২০১৫। মার্চ ৪, ২০১৬ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ২৮, ২০১৬।  "Toronto to open with 'Demolition'; world premieres for 'Trumbo', 'The Program'"। Screen Daily। জুলাই ২৮, ২০১৫। জুলাই ২৯, ২০১৫ তারিখে মূল থেকে আর্কাইভ করা। সংগ্রহের তারিখ জুলাই ২৮, ২০১৫।  "Room"। BFI London Film Festival। মার্চ ১১, ২০১৬ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১৩, ২০১৬।  McNary, Dave (জুলাই ২৯, ২০১৫)। "Brie Larson's 'Room' Set for Oct 16 Release"। Variety। ফেব্রুয়ারি ৫, ২০১৮ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১৬, ২০১৫।  Denham, Jess (জানুয়ারি ৭, ২০১৬)। "Room: Poignant exclusive clip sees Brie Larson make a birthday cake for the most adorable five-year-old"। The Independent। সেপ্টেম্বর ৩০, ২০১৭ তারিখে মূল থেকে আর্কাইভ করা। সংগ্রহের তারিখ মার্চ ১৮, ২০১৭।  Kermode, Mark (জানুয়ারি ১৭, ২০১৬)। "Room review – to see the world within four walls"। The Guardian। জুন ২০, ২০১৬ তারিখে মূল থেকে আর্কাইভ করা। সংগ্রহের তারিখ মার্চ ১৮, ২০১৭।  Jaafar, Ali; Fleming, Mike Jr. (জানুয়ারি ১৪, ২০১৬)। "Oscar Nominations: Friendship Is Crucial Element For 'Room's Lenny Abrahamson And Ed Guiney"। Deadline Hollywood। মার্চ ১৮, ২০১৭ তারিখে মূল থেকে আর্কাইভ করা। সংগ্রহের তারিখ মার্চ ১৮, ২০১৭।  D'Alessandro, Anthony (জানুয়ারি ১৮, ২০১৬)। "'Ride Along 2' Continues No. 1 Journey With $41.5M; '13 Hours' Clocks $19.65M – Monday Update"। Deadline Hollywood। জানুয়ারি ১৭, ২০১৬ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ২৮, ২০১৬।  Schager, Nick (মার্চ ১, ২০১৬)। "Here Are the Must-Stream Movies of March 2016"। Esquire। মার্চ ১৯, ২০১৭ তারিখে মূল থেকে আর্কাইভ করা। সংগ্রহের তারিখ মার্চ ১৮, ২০১৭।  Roy, David (মে ২০, ২০১৬)। "DVD of the week: Room"। The Irish News। আগস্ট ১৬, ২০১৬ তারিখে মূল থেকে আর্কাইভ করা। সংগ্রহের তারিখ জুলাই ২৪, ২০১৬।  Lincoln, Kevin (জানুয়ারি ১৪, ২০১৬)। "Room Was Nominated for Best Picture Despite Making Historically Little Money"। Vulture.com। আগস্ট ১৯, ২০১৬ তারিখে মূল থেকে আর্কাইভ করা। সংগ্রহের তারিখ জুলাই ২২, ২০১৬।  Houpt, Simon (জানুয়ারি ২১, ২০১৬)। "The marketing quest to turn Room into a populist hit"। The Globe and Mail। মে ১৫, ২০১৭ তারিখে মূল থেকে আর্কাইভ করা। সংগ্রহের তারিখ জুলাই ২৬, ২০১৬।  "Room triumphs at the box office"। Irish Examiner। ১৮ জানুয়ারি ২০১৬। সংগ্রহের তারিখ ২২ জুলাই ২০১৬।  "Congratulations to the Irish Films BROOKLYN & ROOM on Winning BAFTA AWARDS"। Irish Film Board। মার্চ ১৪, ২০১৬ তারিখে মূল থেকে আর্কাইভ করা। সংগ্রহের তারিখ জুলাই ২৩, ২০১৬।  "Room (2016)"। Box Office Mojo। জুলাই ২৪, ২০১৬ তারিখে মূল থেকে আর্কাইভ করা। সংগ্রহের তারিখ জুলাই ২৩, ২০১৬।  "Room (2015)"। Rotten Tomatoes। Flixster। এপ্রিল ২৩, ২০১৬ তারিখে মূল থেকে আর্কাইভ করা। সংগ্রহের তারিখ এপ্রিল ২১, ২০১৬।  "Room Reviews"। Metacritic। CBS Interactive। সেপ্টেম্বর ১২, ২০১৫ তারিখে মূল থেকে আর্কাইভ করা। সংগ্রহের তারিখ ডিসেম্বর ৯, ২০১৫।  "National Board of Review Announces 2015 Award Winners"। National Board of Review। ডিসেম্বর ১, ২০১৫। এপ্রিল ১৮, ২০১৬ তারিখে মূল থেকে আর্কাইভ করা। সংগ্রহের তারিখ জুলাই ১৭, ২০১৬।  Gire, Dann (ডিসেম্বর ১৭, ২০১৫)। "'Mad Max: Fury Road' wins best picture from Chicago Film Critics"। Daily Herald। ডিসেম্বর ১৮, ২০১৫ তারিখে মূল থেকে আর্কাইভ করা। সংগ্রহের তারিখ ডিসেম্বর ১৮, ২০১৫।  "Oscars 2016: Winners list in full"। BBC News। ফেব্রুয়ারি ২৮, ২০১৬। ফেব্রুয়ারি ২৫, ২০১৬ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ২৮, ২০১৬।  Rosen, Christopher (জানুয়ারি ১৭, ২০১৬)। "Critics' Choice Awards 2016 winners: Spotlight, Mad Max, Leonardo DiCaprio, and more"। Entertainment Weekly। ফেব্রুয়ারি ৬, ২০১৬ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১৭, ২০১৬।  "The 22nd Annual Screen Actors Guild Awards"। Screen Actors Guild Awards। অক্টোবর ২৪, ২০১৬ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ৯, ২০১৬।  "Bafta Film Awards 2016: Winners"। BBC News। ফেব্রুয়ারি ১৪, ২০১৬। ফেব্রুয়ারি ১৪, ২০১৬ তারিখে মূল থেকে আর্কাইভ করা। সংগ্রহের তারিখ মে ২০, ২০১৬।  "Golden Globes 2016: Complete list of nominees"। Los Angeles Times। ডিসেম্বর ২, ২০১৬ তারিখে মূল থেকে আর্কাইভ করা। সংগ্রহের তারিখ ডিসেম্বর ১০, ২০১৫।  Belanger, Joe (ডিসেম্বর ১০, ২০১৫)। "Emma Donoghue nominated for Golden Globe for her screenplay Room"। The London Free Press। আগস্ট ২১, ২০১৬ তারিখে মূল থেকে আর্কাইভ করা। সংগ্রহের তারিখ জুলাই ২৭, ২০১৬।  "Best of 2015: Film Critic Top Ten Lists"। Metacritic। ডিসেম্বর ১০, ২০১৫ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১২, ২০১৬।  Pollock, Mitch (মার্চ ১৪, ২০১৬)। "q news: Room wins big at the Canadian Screen Awards"। CBC News। ফেব্রুয়ারি ২, ২০১৭ তারিখে মূল থেকে আর্কাইভ করা। সংগ্রহের তারিখ জানুয়ারি ২৫, ২০১৭।  Cummins, Julianna (মার্চ ১৩, ২০১৬)। "Room cleans up at final night of 2016 Screenies"। Playback। জানুয়ারি ৩, ২০১৮ তারিখে মূল থেকে আর্কাইভ করা। সংগ্রহের তারিখ জানুয়ারি ২৪, ২০১৭।  Barraclough, Leo (এপ্রিল ১১, ২০১৬)। "Brie Larson's 'Room' Sweeps Irish Film and Television Awards"। Variety। ডিসেম্বর ৮, ২০১৭ তারিখে মূল থেকে আর্কাইভ করা। সংগ্রহের তারিখ জুলাই ২৪, ২০১৬।  অলমুভিতে রুম (ইংরেজি) ইন্টারনেট মুভি ডেটাবেজে রুম (ইংরেজি) আলোসিনেতে রুম (ফরাসি) এলোনেটে রুম (ইংরেজি) টিসিএম চলচ্চিত্র ডেটাবেজে রুম ডেনিশ চলচ্চিত্র ডেটাবেজে রুম (ইংরেজি) নেটফ্লিক্সে রুম পোর্ট.এইচইউতে রুম (হাঙ্গেরি) ব্রিটিশ ফিল্ম ইনস্টিটিউটে রুম (ইংরেজি) মেটাক্রিটিকে রুম (ইংরেজি) বক্স অফিস মোজোতে রুম (ইংরেজি) রটেন টম্যাটোসে রুম (ইংরেজি) লেটারবক্সডে রুম (ইংরেজি) সুইডিশ ফিল্ম ইনস্টিটিউট ডাটাবেসে রুম (ইংরেজি) প্রবেশদ্বার:  যুক্তরাজ্য মার্কিন যুক্তরাষ্ট্র চলচ্চিত্র